08/02/2022 | Administración LocalMunicipal
Negreira
Bases e Convocatoria para a formación dunha bolsa de emprego público temporal para a substitución de Educadores/as Infantís da Escola Infantil Municipal (personal laboral temporal)

Por Decreto de Alcaldía número 61/2022, de data 2 de febreiro de 2022, acordouse aprobar as Bases e convocatoria para a formación dunha bolsa de emprego público temporal para a substitución de Educadores/as Infantís da Escola Infantil Municipal (persoal laboral temporal), cuxo contido é o seguinte: As presentes bases e convocatoria teñen por obxecto regular o proceso de selección para a creación dunha bolsa de traballo de Educadores/as Infantís da escola infantil municipal para substitucións en supostos de ausencia, incapacidade, vacacións ou para atender servizos esporádicos temporais, estacionais ou urxentes que non poidan prestarse con persoal existente. A bolsa de emprego non xerará por si mesma dereito algún fronte ao Concello e, polo tanto, non producirá relación xurídica algunha co mesmo. Só ten o efecto de poder ser chamado polo Concello segundo a orde obtida na bolsa de emprego, en caso de necesidade. A creación desta bolsa de traballo anulará calquera outra que poida existir no Concello de Negreira, de características similares e para o mesmo posto. Funcións e características do posto de traballo: Educadores/as Infantís da escola infantil municipal do Concello de Negreira. O traballo consistirá en: - Realizar as programacións para o seu grupo de idade. - Promover iniciativas en distintos ámbitos: hixiene, orde,. - Elevar á dirección propostas para a elaboración da programación. - Elevar propostas á dirección para o desenvolvemento de actividades complementarias, (festas,.). - Participar na elaboración dos proxectos educativos que lle correspondan. - Participar na organización da escola. - Cumprir o Regulamento de Réxime Interno da escola. - Elaborar e desenvolver as programacións para o seu grupo de idade. - Propoñer e desenvolver actividades complementarias ás estritamente educativas tales como entroido, conmemoración do dia da familia…. - Desempeñar tarefas de comedor (almorzo, xantar e merenda) - Coordinar as funcións de orientación do seu grupo de idade. - Reciclaxe e formación no ámbito da súa actividade. - Outras funcións que lle poidan ser encomendadas no marco do seu posto de traballo. - Real Decreto lexislativo 5/2015, de 30 de outubro, polo que se aproba o texto refundido do estatuto básico do empregado público. - Lei 2/2015, de 29 de abril, do emprego público de Galicia. - Lei 7/1985, de 2 de abril, reguladora das bases do réxime local.(redacción dada pola Lei 11/1999). - Real decreto lexislativo 781/1986, do 18 de abril, que aproba o texto refundido das disposicións legais vixentes en materia de réxime local. - Lei 5/1997, do 22 de xullo, de administración local de Galicia. - Decreto 95/1991, do 20 de marzo, da comunidade autónoma de Galicia pola que se aproba o regulamento de selección de persoal. - Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da administración do Estado. - Real decreto 896/1991, do 7 de xuño, que aproba as regras básicas e programas mínimos a que de debe axustar o procedemento de selección dos funcionarios das administración local. Para a incorporación do persoal laboral temporal pretendido, a modalidade, xornada e duración dos contratos será a fixada no correspondente expediente, en función das necesidades do servizo e da causa de substitución atendendo aos criterios, requisitos, supostos e modalidades contractuais previstos pola normativa aplicable, ao efecto, en cada momento e concretamente segundo o marco normativo actualmente vixente, ao disposto nos artigos 11 do texto refundido da Lei do estatuto básico do empregado público (TRLEBEP) e 27 da Lei 2/2015, do 29 de abril, do emprego público de Galicia (LEPG); no Estatuto dos traballadores e no artigo 19.4 da lei de orzamentos xerais do Estado para o ano 2021 (ou previsións concordantes e/ou substitutivas dos mesmos). As retribucións serán as fixadas no orzamento municipal vixente cos incrementos que prevé a lei para cada ano natural. A presente convocatoria e bases publicaranse no Boletín Oficial da Provincia da Coruña e na páxina web do Concello de Negreira. A publicidade das demais resolución, actos, actas e/ou comunicación que se deriven do presente procedemento selectivo e da constitución da bolsa de emprego resultante deste e que se diten dentro do seu desenvolvemento, publicaranse na páxina web do Concello, sen prexuízo de calquera outro medio de difusión que, con carácter complementario, se considere oportuno. Son os seguintes: a).-Nacionalidade: ter a nacionalidade española ou algunha outra que, consonte o disposto no artigo 52 da LEPG permita o acceso ó emprego público. b).- Idade: ter cumpridos os dezaseis (16) anos e non exceder, de ser o caso, a idade máxima de xubilación forzosa. c).-Estar en posesión dunha das titulacións seguintes: - Grao en Pedagoxía ou Psicopedagoxía ou equivalente. - Grao en Mestre/a en educación infantil ou equivalente. - Técnico/a superior en educación infantil ou equivalente. d).-Posuír a capacidade funcional para o desempeño das correspondentes tarefas. e).- Non ter sido separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, o para exercer funcións similares ás que desempeñaban no caso de persoal laboral no que fora separado/a ou inhabilitado/a. No caso de ser nacional doutro Estado, non atoparse inhabilitado/a ou en situación equivalente nin que fora sometido a sanción disciplinaria ou equivalente que impida, no seu Estado, nos mesmos termos no acceso ao emprego público. d) Non atoparse incurso/a en causa de incompatibilidade ou de incapacidade establecidos na lexislación vixente. f).- Carecer de antecedentes penais por delitos de natureza sexual. g).- Carné de manipulador/a de alimentos. h).- Estar en posesión do CELGA 4 ou equivalente, ou estar en condición de obtelo antes do remate do prazo de presentación de instancias. Os citados requisitos entenderanse referidos á data de expiración do prazo sinalado para a presentación de instancias e manteranse durante todo o proceso, así como, no seu caso, no momento da formalización dos nomeamentos ou contratos. Para tomar parte no presente proceso de selección, as persoas interesadas deberá de presentar a instancia dirixida ao Sr. Alcalde-Presidente deste Concello de Negreira confome ao anexo I destas bases no prazo de dez días hábiles a contar desde o seguinte ao da publicación das presentes bases no Boletín Oficial da Provincia da Coruña. As solicitudes presentaranse no Rexistro Xeral do Concello de Negreira, en horario de 8 a 15 horas de luns a venres, ou en calquera das formas que establece o artigo 16 da Lei 39/2015, do 1 de outubro, do procedemento administrativo común das Administracións Públicas. Cando as solicitudes non se presenten a través do Rexistro Xeral do Concello de Negreira ou a través da súa sede electrónica, deberá remitirse xustificante de envío da solicitude dentro do prazo indicado (10 días hábiles dende a publicación no BOP da Coruña) ao correo electrónico: concello@concellodenegreira. es, quedando excluídos/as do proceso de selección so/as interesados/as que non presenten copia da instancia dentro do prazo habilitado para a presentación de instancias. As instancias conforme ao anexo I deberán de acompañarse da documentación seguinte: a) Fotocopia do DNI, e no seu caso, do pasaporte. b) Fotocopia cotexada da titulación esixida e dos cursos esixidos, así como dos méritos e circunstancias alegadas polo solicitante e que deban ser valorados. Deberá presentarse unha relación detallada dos méritos que aleguen para a súa valoración na fase de concurso, xuntos cos documentos acreditativos correspondentes, pois non se tomarán en consideración nin serán valorados aqueles méritos que non queden debidamente acreditados, en tódolos seus extremos, non momento de presentación das instancias. Coa presentación da instancia para tomar parte no proceso selectivo entenderase que os/as interesados/as aceptan e acatan todas e cada unha das bases desta convocatoria. No caso de titulacións obtidas no estranxeiro deberase estar en posesión da credencial que acredite a súa homologación. c) Declaración xurada segundo o anexo I de non ter sido separado/a mediante expediente disciplinario do servizo do Estado, Comunidades Autónomas ou Entidades Locais, nin atoparse inhabilitado/a para o exercicio das funcións públicas e de aceptar as bases que rexen o procedemento así como de carecer de antecedentes penais por delitos de natureza sexual e de posuír a capacidade funcional para o desempeño das correspondentes tarefas. d) Acreditación do coñecemento do galego no nivel esixido. Unha vez rematado o prazo de presentación de instancias o alcalde ditará resolución, que serán publicada na web do concello) declarando aprobada lista provisional de admitidos/as e excluídos/as. Na citada resolución se indicará o nome, apelidos, DNI dos/a admitidos/as e excluídos/as e as causas da exclusión concedendo un prazo de dez (10) días hábiles (artigo 68 da Lei 39/2015) para reclamacións ou emendar os defectos que motivasen a exclusión. Finalizado o prazo de reclamacións e resoltas estas, as reclamacións serán aceptadas ou rexeitadas por resolución de alcaldía, aprobando a lista definitiva de admitidos/as e excluídos/as sinalando a data e hora de valoración dos méritos polo Tribunal nomeando os titulares e suplentes que comporán o Tribunal de valoración, esta resolución será publicada na web do concello. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a ser incluídas na relación de admitidas, serán definitivamente excluídas do proceso selectivo. O feito de figurar na relación de admitido/a non prexulgará que se lles recoñeza ás persoas aspirantes a posesión dos requisitos para participar no proceso selectivo. Cando da documentación que deben presentar tras superar aquel se desprenda que non posúen algún dos requisitos, decaerán en todos os dereitos que puideren derivar da súa participación. O tribunal de valoración estará composto polos seguintes membros: - Presidente/a - 3 Vogais - Secretario/a (que actuará con voz pero sen voto) O tribunal non poderá constituírse nin actuar sen a presenza, como mínimo, de tres dos seus membros, titulares ou suplentes, debendo estar, en todo caso o Presidente/a e o/a Secretario/a. O/a Secretario/a redactará acta de tódalas reunión que celebre o tribunal. Os membros do tribunal terán que absterse de intervir cando concorran algunha das causas previstas no artigo 23 da Lei 39/2015 ou no suposto previsto no artigo 13.2 do Real decreto 364/95, de 10 de marzo. As persoas aspirantes poderán recusar ós membros do tribunal cando concorran as circunstancias previstas na presente base. O tribunal poderán dispor a incorporación, aos seus traballos, de asesores especialistas para as probas correspondentes dos exercicios que estime pertinentes, limitándose ditos asesores a prestar a súa colaboración nas súas especialidades técnicas. Terán voz pero non voto. A designación de tales asesores terá que comunicarse á alcaldía do Concello de Negreira. Os integrantes do tribunal terán dereito ó abono de asistencias, de conformidade con previsto no anexo IV do real decreto 462/2002, de 24 de maio, sobre indemnizacións por razón do servizo. O tribunal quedará facultado para resolver todo tipo de dúbidas que se poidan suscitar durante o desenvolvemento das probas. O sistema de selección será o de concurso As persoas aspirantes que non acrediten estar en posesión do nivel de coñecemento de galego requirido (CELGA 4 ou equivalente) ou que non estean en condiciones de acreditalo documentalmente dentro do prazo de presentación de instancias, deberán realizar unha proba específica de competencia en lingua galega. A proba será determinada polo tribunal e será acorde coas características funcionais do posto e deberá demostrarse nela unha competencia similar á esixida para obter o certificado de lingua galega (CELGA 4) correspondente. Esta proba cualificará ás persoas aspirantes como APTAS ou NON APTAS. As persoas que non obteñan a cualificación de APTAS quedarán eliminadas do proceso selectivo. Por posuír un Doutoramento relativo ás titulacións requiridas para o posto: 3 puntos. - Servizos efectivos prestados como mestre da escola infantil municipal ou equivalente en calquera administración pública: 0,20 puntos por mes de servizo completo ou fracción superior ós 15 días. - Servizos efectivos prestados como mestre da escola infantil ou equivalente en calquera empresa privada: 0,10 puntos por mes de servizo completo ou fracción superior ós 15 días. - Traballo por conta allea: contratos de traballo e certificado de vida laboral expedida pola Tesourería Xeral da Seguridade Social, a experiencia non acreditada con ambos documentos non será valorada. - No caso de que a relación fose funcionarial, deberán acreditarse os servizos mediante o nomeamento ou a toma de posesión e o certificado de vida laboral expedida pola Tesourería Xeral da Seguridade Social. Non se computarán os servizos que se prestaran simultaneamente con outros igualmente alegados, e reduciranse proporcionalmente os servizos prestados a tempo parcial. Deberá quedar debidamente acreditado posto de traballo concreto e as funcións desempeñadas. - Se os servizos derivan dunha actividade por conta propia acompañarase a copia do contrato de servizo que dera lugar á experiencia alegada e/ou a alta no réxime correspondente xunto co último recibo ou documento que lle exima da devandita obriga. Deberá quedar debidamente acreditado posto de traballo concreto e as funcións desempeñadas. A puntuación máxima que se pode acadar neste apartado é de 3 puntos. Por asistencia a cursos de formación relacionados con posto de traballo ao que se opta: - Cursos de 20 horas ou máis horas lectivas: 0,10 puntos por curso. - Cursos de 100 ou máis horas lectivas: 0,20 puntos por curso. Non serán obxecto de valoración títulos nin actividades de natureza diferente aos cursos, tales como xornadas, seminarios, mesas redonda, debates, encontros, etc…. Só se valorarán os cursos realizados con posterioridade ao 1 de xaneiro de 2011. Forma de acreditación: certificación da entidade que impartiu a formación ou copia do documento oficial acreditativo da súa realización onde quede acreditada a súa duración e contido. Aqueles cursos nos que non se especifica o número de horas non se valorarán. -0,08 puntos por cada mes completo ou fracción superior a 15 días en que o/a solicitante estivese inscrito como demandante de emprego sempre e cando na data de presentación da instancia permaneza inscrito/a como demandante de emprego. Forma de acreditación: Informe de períodos de inscrición emitido pola Oficina de Emprego correspondente ou da oficina virtual do interesado/a. A documentación acreditativa de tódolos méritos alegados (titulación, servizos e formación) deberá achegarse antes do remate do prazo de presentación de solicitudes. A documentación que se presente fora deste prazo será considerada achega de nova documentación fora de prazo e non se terá en conta. A puntuación final será a puntuación obtida na fase de concurso. Finalizado o proceso selectivo, o tribunal adoptará o acordo propoñendo a relación das persoas aspirantes que integrarán a bolsa de emprego para a categoría de mestre, ordenadas de maior a menor puntuación obtida. Dita proposta elevarase á alcaldía para que dite a resolución aprobando a creación da bolsa de emprego temporal de mestre/a da escola infantil municipal, resolución que se fará pública na páxina web municipal, con indicación das puntuacións correspondentes a cada aspirante e dos recursos procedentes. En caso de empate na puntuación total, terá prioridade a persoa candidata que obtivese maior puntuación no apartado de experiencia profesional, de persistir o empate quen acredite maior puntuación no apartado de formación e de persistir o empate quen acredite maior puntuación pola inscrición acreditada como demandante de emprego, si a pesar de todo continúa producíndose empate decidirase por sorteo público. A presente bolsa de emprego terá vixencia de catro (4) anos coa posibilidade de ser prorrogada ata dous (2) anos mediante decreto de alcaldía. Superado o dito prazo, esta bolsa de emprego carecerá totalmente de efecto. As comunicacións das ofertas de traballo realizaranse sempre pola orde de prelación establecida no decreto de aprobación da bolsa de emprego. As comunicacións realizaranse por medio de chamada telefónica e seguirase o seguinte procedemento: O persoal do concello encargado do chamamento realizará unha chamada telefónica á persoa que lle corresponda ser chamada no primeiro lugar, de non contestar esa primeira chamada realizaranse dúas máis cun intervalo entre cada unha delas dun mínimo de ½ hora. En caso de non respostar ningunha das 3 chamadas procederase ao chamamento do/da seguinte candidato/a, e así sucesivamente ata que algún/a dos/as candidatos/as resposte e acepte. No caso de que a contratación teña o carácter de urxente inaprazable, é dicir, a persoa a contratar teña que incorporarse nun prazo de 24 horas, ou de producirse a necesidade un venres ou día anterior a festivo, o sistema de chamamento será o seguinte: O persoal do concello encargado do chamamento realizará unha soa chamada telefónica á persoa que lle corresponda ser chamada no primeiro lugar, de non contestar esa primeira chamarase ao candidato/a seguinte e así sucesivamente ata que algún/a dos/as candidatos/as resposte e acepte. Dos chamamentos realizados levarase control no concello de tal xeito que queden reflectidos os datos dos chamamentos realizados nun estadillo no que debe constar: día, hora, número de teléfono, nome e apelidos do chamada, se respostou o non, si aceptou ou non (cos motivos do rexeitamento) e si o chamamento ten ou non carácter de urxente. A persoa que a consecuencia dos chamamentos realizados vaia ser contratada polo concello deberá aportar o día que sexa citada para a sinatura do correspondente contrato a seguinte documentación: - DNI - Número da Seguridade Social. - Certificado acreditativo de carecer de antecedentes penais por delitos de natureza sexual A formalización do correspondente contrato laboral temporal polo período que dure a substitución de persoal, ou os servizos temporais ou estacionais excepcionais e urxente, conforme ao Estatuto dos Traballadores, baixo a modalidade que proceda no caso concreto. Unha vez que o persoal contratado remate o seu contrato de traballo, se tivese acumulados máis de 11 meses de traballo para o Concello, pasará a ocupar o derradeiro lugar na lista, no caso contrario, volverá a ocupar o lugar no que se atopaba antes da contratación. En ningún caso adquirirá fixeza a través das contratacións da bolsa de emprego. A xornada laboral poderá ser a tempo completo ou a tempo parcial, dependendo das necesidades do servizo. A renuncia a oferta sen motivo xustificado implicará que o /a candidato/a pase ao último lugar da correspondente bolsa de emprego. A renuncia a dúas ofertas sen xustificar será causa de expulsión da bolsa de emprego. Serán causas xustificadas de renuncia a unha oferta, quedando na mesma posición da listaxe como non dispoñible ata que finalice a situación que motivou a renuncia á oferta e o comunique debidamente ao Concello as seguintes: a) Estar en período de descanso maternal ou de adopción durante as 16 semanas seguintes ao parto, acreditado por certificado de nacemento ou Libro de Familia. b) Estar en situación de incapacidade temporal, acreditado con certificado médico. c) Falecemento ou enfermidade grave de familiar ata segundo grao, acreditado con certificado médico. d) Outras causas similares as anteriores debidamente xustificadas. e) Atoparse en situación de emprego activo temporal e non escoller cambiar de posto de traballo. Neste caso causará baixa temporal na listaxe e será súa a responsabilidade de xustificar a data de finalización do contrato que teña vixente para a súa reincorporación activa á bolsa de emprego. f) Ser chamado/a a través das listas de garda das Admons. Públicas (Consellería de Cultura, Educación e Universidade, Ministerio de Educación e Formación Profesional…) durante o tempo que estea vixente o contrato subscrito conforme as presentes bases. A presentación da documentación acreditativa das anteriores circunstancias efectuarase no prazo de 3 días hábiles a contar desde o seguinte ao do chamamento efectuado polo Concello, se nese prazo non se aporta esa documentación, o/a candidato/a pasará ao final da listaxe. Son causas de exclusión da bolsa de emprego as seguintes: a) Separación do servizo. b) A non superación do período de proba. c) A solicitude de baixa voluntaria da bolsa de emprego por parte do traballador. d) Renunciar ás condicións de empregado público. e) Falsidade na documentación achegada, apreciada en calquera momento pola administración. En todo o non previsto nas presentes bases, o tribunal quedará facultado para resolver e/ou interpretar as dúbidas que se podan presentar e tomar os acordos necesarios para a boa orde e adecuado desenvolvemento do proceso, todo elo, con pleno sometemento ás previsións normativas aplicables ao respecto e con arranxo ao sentido e contido das propias bases. As presentes bases, as respectivas convocatorias e cantos actos administrativos se deriven das mesma, e das actuacións do tribunal, poderán ser impugnados polos/as interesados/as tanto en vía administrativa como contenciosa, nos casos e na forma establecidos pola normativa aplicable ao respecto. D/Dona________________________________________________________________________________________________ con data de nacemento ______________________________________________ con DNI núm. _______________________ e con domicilio en ____________________________________________________________________ C. P._______________ (teléfono_______________; correo electrónico __________________________) ante o sr. alcalde do Concello de Negreira, COMPARECE e DI: 1º) Que coñece e acepta na súa integridade as bases para a formación dunha bolsa de emprego público temporal para a substitución de Educadores/as Infantís para a Escola Infantil Municipal (persoal laboral temporal) 2º) Que desexa ser admitido ás probas selectivas convocadas.3º) Que reúne todos e cada un dos requisitos establecidos nas bases da convocatoria e que aporta a documentación esixida para ó efecto. - Posuír a capacidade funcional para o desempeño das correspondentes tarefas. - Non ter sido separado/a mediante expediente disciplinario do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, o para exercer funcións similares ás que desempeñaban no caso de persoal laboral no que fora separado/a ou inhabilitado/a. No caso de ser nacional doutro Estado, non atoparse inhabilitado/a ou en situación equivalente nin que fora sometido a sanción disciplinaria ou equivalente que impida, no seu Estado, nos mesmos termos no acceso ao emprego público. - Non atoparme incurso/a en causa de incompatibilidade ou de incapacidade establecidos na lexislación vixente. - Carecer de antecedentes penais por delitos de natureza sexual.5º) Que adxunta á presente: - Fotocopia do DNI ou pasaporte. - Fotocopia do título de ______________________________________________ - Fotocopia acreditativa de posuír o CELGA 4 ou título equivalente (só para aqueles aspirantes que desexen acreditar de estar exentos da proba de lingua galega). - Carné de manipulador/a de alimentos - Relación dos seguintes documentos ós efectos da súa valoración na fase de concurso, 1.2. Por todo o exposto, SOLICITA que se teña por presentada esta solicitude e sexa admitido/a ás probas selectivas para a formación dunha bolsa de emprego público temporal para a substitución de Educadores/as Infantís para a Escola Infantil Municipal (persoal laboral temporal) En__________, __ de ________________ de 20____ Asdo.: ________________________ ALCALDE-PRESIDENTE DO CONCELLO DE NEGREIRA. Negreira, 2 de febreiro de 2022. O alcalde Manuel Ángel Leis Míguez